﻿Dubletele sinonimice în discursul religios Alexandru GAFTON, Ioan MILICĂ Universitatea „Alexandru Ioan Cuza”, Iaşi „Sfatul cel bun te va păzi ş i socoteala cea curată te va cruţa” (BB, Parimii, 2, 11) 0. Descriptiv, narativ sau poetic, închegat de-a lungul cîtorva milenii, textul religios are drept principal scop obţinerea adeziunii comunităţilor spre a induce acestora o anumită mentalitate şi a genera la acestea un anumit comportament. Imaginile pe care acest tip de text le prezintă şi oferă, povestirile pe care le desfăşoară se structurează prin intermediul a diverse mijloace lingvistice şi funcţionează pe căi raţionale şi afective, spre a lămuri şi induce convingeri la categorii diferite de receptori. Ca dat ce trebuie comunicat spre a-şi putea amorsa efectele, conţinutul se încearcă a fi prezervat nu doar prin urmărirea acestuia cu fidelitate, ci şi prin ajustările formei şi mijloacelor de comunicare, care trebuie să ţină seama de caracteristicile procesului de interacţiune cu publicul. Acesta din urmă este elementul ce trebuie orientat, remodelat şi prelucrat. Publicul nu este o masă amorfă şi uşor maleabilă, însă deţine particularităţi care permit conţinutului să se grefeze şi să acţioneze asupra sa. În general, zona cea mai mare de penetrabilitate a publicului o constituie aceea la care are loc contactul cu forma mesajului. Din acest motiv, conţinutul ş i scopurile discursului, în contact cu caracteristicile publicului vor genera cerinţe la nivelul construcţiei discursului. La origine, tiparul dominant al discursului religios este baroc - nuanţat în ultimă instanţă - bogat în imagini fragmentate care oferă perspective multiple, de tip senzorial, cu dinamici adresate mai degrabă compartimentelor afectiv şi volitiv, toate acestea caracteristice lumii mediteraneene. Primele secole de creştinism vor prelua acest model retorico-persuasiv. Dincolo de disponibilitatea achiziţionării şi deprinderii acestuia, însă, capacitatea de a-l asimila şi reproduce decurg din posibilităţile concrete ale sistemelor şi uzurilor lingvistice particulare. Aşadar, alături de caracteristicile procesului de traducere a textelor religioase (biblice, cazanii, hagiografii etc.), rămîn importante istoria comun ităţii lingvistice şi capacităţile acesteia şi ale limbii sale (care au putut conceptualiza sau nu anumite conţinuturi şi raporturi din realitatea ontică şi ontologică şi care au putut sau nu structura forme ş i căi de redare a respectivelor conţinuturi ş i raporturi). 1. Studiul textelor biblice şi al altor categorii de text religios scoate la iveală destul de multe situaţii în care apar alăturări de termeni apropiaţi ca sens. În general, astfel de structuri - adesea binare, dar nu neapărat - operează distincţii mai mult sau mai puţin fine, între realităţi şi concepte. Plecînd de la o percepţie nuanţată şi o strădanie a numirii în consecinţă (pe o gamă care - prin observarea atentă şi încercarea de a denumi cu acurateţe - începe de la sesizarea celor mai mici detalii, trece prin cuprinderea distincţiilor esenţiale şi poate ajunge la indicarea redundantă)1, creatorii acestor texte utilizează toate mijloacele lingvistice pentru a epuiza perspectivele din care este conceptualizată o realitate, spre a obţine maxima lămurire ş i adeziune a receptorului. Adeseori, astfel de şiruri epuizează valenţele realităţii numite sau îi delimitează ferm posibilităţile, termenii implicaţi neconstituind, în mod strict, elementele unor perechi sinonimice2. Situaţii de acest tip se întîlnesc în textul ebraic, în cel grecesc şi în cel slavon, textele româneşti mergînd, direct sau indirect, pe urmele acestora. 1 În fapt, astfel de denumiri r ă mîn subiective. Evolu ţiile limbajului religios în lumea occidentală au mers în alte direcţii, spre concizie ş i sobrietate (calificative care pot fi la fel de subiective). În acest punct se vede cel mai bine necesitatea ca la abordarea unor astfel de teme, cercetătorul s ă gă sească o poziţie a l că r ei caracter neutru s ă poată fi acceptat. 2 O categorie asemă nă toare, dar cu probleme speciale, este cea a enumeră rilor care conţin şiruri lungi de termeni şi pentru care româna nu reuşeşte mereu s ă ofere echivalenţi (vezi Al. Gafton, După Luther, Iaşi, 2005, p. 192-199). Chiar dacă reuşesc s ă exprime şi să facă distincţii ş i nuanţări, chiar dacă sînt redundante, astfel de situaţii fi socotite ca rod al unor nevoi resimţite de către emiţător. Cît de justificate erau aceste nevoi, care este gradul în care limba reflecta realmente astfel de distincţii ori nuanţe, şi care este măsura în care erau acestea percepute de către receptor în realitatea sa, vom încerca s ă observăm în urma analizei unor situaţii concrete. Totodată, este instructiv de urmărit dacă şi în ce măsură astfel de situaţii contribuie la edificarea vechiului aspect literar românesc. 1.1. Cuprinzînd descrieri ş i succesiuni de întîmplări, în mod firesc, textul religios pune în act un stil prin care încearcă să precizeze nuanţele, să facă relatările limpezi, adîncind brazda trasată în mintea auditoriului: „Şi voiu răsipi Eghipetul la limbi, şi voiu vîntura pre ei pren ţăr‹i›; şi vor conoaşte toţi eghipteanii că eu sînt Domnul” (BB, Iezechiel, 30, 26), motiv pentru care enumerările vor să epuizeze tema oferind completitudine: „Şi frica voastră şi cutremurul va fi pre toate fiarăle pămîntului, şi pre toate pasările ceriului, şi pre toate cîte să mişcă pre pămînt, şi toţi peştii mării supt mînile voastre am dat” (BB, Gen., 9, 2), „Mîniia şi rîvnirea şi turburarea şi tremurarea şi frica morţii şi pizma şi pricea; şi în vreamea odihnii, pre patu-ş, somnul nopţii premeneaşte gîndul lui” (BB, Is. Sir., 40, 6), cu stricteţea succesiunilor şi a gradaţiilor: „Adecă me delungaiu, fugiiu şi sălăşuiiu în pustie” (PH, 54, 8), de vînt să va clăti ş i de sila vînturilor să va dezrădăcina” (BB, Înţ. Sol., 4, 4); „setoşii ş i aprinşii” (CCÎ, 207, 35-36); „să spue şi să propoveduiască” (CCÎ, 235, 23-24) şi cu prezentarea nuanţată a realităţii: „De această purtătoare de lumină săptămînă ş i de cinstita zi a învierei şi de biruirea spăsitoriului, Domnului nostru, prăznuitu-se-au cu luminare, şi cu glasuri de bucurie laudă comîndatu-se-au” (CCÎ, 126, 3-6). Surprinderea real ităţii din perspective care să o epuizeze se poate împlini prin uzul apozi ţ iei: „Şi cînd să împlea vreamea Esthirii, featei lui Aminadav, fratelui tatălui Mardoheu, a întra la împăratul, nemica n-au defăimat den carele au poruncit ei hadîmul, păzitoriul muierilor” (BB, Esthir, 2, 15) sau prin utlizarea de modalităţi şi forme diferite pentru a semnala aceeaşi realitate: „am ven it să mă cucerescu ţie şi să-ţ dau cetatea aceasta întru mânile tale, împărate!” (CPLR, Palia, 212, 11-12); „Nu va nemernici lîngă tine cel ce vicleneaşte, nici vor rămănea cei fără de leage în preajma ochilor tăi” (BB, Ps., 5, 5). Este semnificativ şi relevant ceea ce se întîmplă în stilul juridic, atunci cînd se încearcă definirea termenilor, unde realitatea, avînd asignat unul sau mai mulţi termeni, este cercetată şi surprinsă succesiv din perspective multiple şi relaţionate, de asemenea esenţa acesteia cu consecinţele existenţei ei în act: „Votrul sau supuitoriu se chiamă cela ce are mueri la casa lui, dă le ţine pentru dobînda lui, carele-şi dau trupurile dă le spurcă bărbaţii cei răi şi fără omenie pentru puţină dobîndă pierzătoare de suflet” (LEGI Munt., 150, 4-6); „Nu numai cela ce are mueri slobode de în casa lui să chiamă supuitor şi votru, ce încă şi cela ce-ş dă roabele şi slujnicele de s ă dezmiardă bărbaţii cu dînsele pentru dobînda” (LEGI Munt., 150, 7-9)3. 1.2. Posibilitatea de a exprima aceeaşi realitate sau acelaşi proces prin forme diferite nu semnifică în mod necesar că, în sînul acelei realităţi sau a acelui proces, există - fie şi contextual - deosebiri proporţionale sau de vreun fel. Dincolo de motivul expresiei variate, spre evitarea repetiţiei, astfel de situaţii exersează valenţele limbii şi performanţele receptorului, încercarea de a căuta motivaţii semantice în astfel de cazuri fiind lipsită de roade bune: „cîndu-l opriia năroadele s ă tacă şi-i cunteniia farisei i ş i saducheii” (unde nu există o relaţie necesară sau dorită a opri sau a tăcea, cu referire la năroade, şi a cunteni , cu referire la fariseii , saduchei ), „nice să teame de primejdii, nice i-i frică de cei mai mari”. La fel se petrec lucrurile în: „Iară de vor fi vreunii canoniţi ca să nu se cuminice, şi le va sosi ceasul morţii, atunce să se priceştuiască neapărat ca să nu se lipsească de sfinţie ca aceaia” (LEGI Munt., 295, 19-21), „am oprit rîurile ei şi am contenit mulţi- 3 La modul rezonabil, este greu de accepta t c ă alăturarea celor doi termeni de mai jos se datorează tot nevoilor de clarificare terminologic ă, adic ă de a cuprinde în textul legii nu doar toate tipurile de fapte, dar ş i posibilele denumiri ale acestora, împreună cu perspectivele aferente: „De va fi dat neştine voe muerii sale să f ac ă preacurvie (...) să chiamă coduş ş i votru muerii sale” (LEGI Munt., 177, 13-16). În acest caz, mai degrabă, credem că avem a face cu întărirea prin repetiţie ş i insistenţă. mea apei” (BB, Iezechiel, 31, 15), „şedea Hristos nu spre scaun, ce pre pămînt, de-ş răposa trupul ş i odihniia lîngă puţ” (CCÎ, 157, 37-38). Uneori, astfel de schimbări de termen succed situaţiei reflectate de surse, dar cel mai ades, ele constituie iniţiativa autorilor români, care simt decalajele dintre nivelele de dezvoltare ale românei şi ale limbilor-sursă, şi fac eforturi pe toate căile spre a solicita limba sau pun la lucru toate posibilităţile limbii, dincolo de normele locale. În : „ Ş i praznicele Svenţiei Sale, cîte sîmt de-acmu preste an şi a tuturor ugodnicilor lui să le prăznuim cum să cade, de ni-i voia să avem plată de la Dumnedzău şi de la svenţi, pentru ce vom sărba şi pentru ce vom prăznui”, prezent la Varlaam, deşi termenii subliniaţi sînt sinonimi atît pe axa paradigmatică, cît ş i în context, se poate considera c ă termenii coocură, în principal, din motive de ordin retoric. Alături de ritmul discursului, unul de tip persuasiv, care impune o anum ită lungime a enunţului, pe care suflul de aer se distribuie cu o anumită cadenţă, nevoia de a accentua o idee prin insistenţă nu se rezolvă aici prin reluarea aceluiaşi termen, ci prin utilizarea unui sinonim. Prezenţa celor două verbe nu este dictată de motive de ordin semantic, adică spre a induce sensuri ori nuanţe diferite, cerute de context sau de termenii cu care acestea se relaţionează, ci este doar un mijloc stilistic de a intensifica valenţele mesajului care se referă la îndemnul şi bucuria de a sărbători. Tot la Varlaam apare şi secvenţa: „acesta-i praznicelor praznic şi sărbătoare”, care nu semnifică nicicum că superlativul praznicul praznicelor (care se desprinde din prima sintagmă) ar fi echivalent cu sărbătoare, c ă ‘sărbătoarea', adică, ar fi ‘praznic suprem'. Acest şir de cuvinte este o construcţie cu rol intensificator, prin care superlativul este urmat de un sinonim al celui de-al doilea termen, cu rolul de a întări prin repetiţie conceptuală şi nu de a epuiza prin schimbarea perspectivei şi adăugarea de noi nuanţe. 1.3. Repetiţia unui termen sau relaţia de succesiune dintre două sinonime poate juca şi rol intensificator în cadrul unei structuri expresive cu valoare de superlativ. Alături de numeroasele situaţii în care apar construcţiile intensive, precum în: „ficlene ce l-au viclenit”, „cu oprire să oprim”4, sînt de evidenţiat situaţiile precum: „minunate ciudease” (VS, nov., 22); „Vădzură apostolii ciudesă mai minunată decît cea dintîiu” (VARL), „şi-i învăţă minunata şi preaciudată a sa taină” (CCÎ, 225, 21-22), în care, superlativul nu se mai realizează prin reluarea aceluiaşi termen, ci prin utilizarea sinonimului. 1.4. Situaţiile de mai sus ilustrează o categorie de caracteristici ale discursului care îşi caută precizia, devine retorico-persuasiv şi, prin unele trăsături şi mize particularizează discursul religios. Varietatea ilustrărilor este limitată de căile apropiate, cu mijloace asemănătoare prin care redă în mod diferenţiat un anumit concept ori concepte apropiate, toate acestea modulînd discursul conform anumitor intenţionalităţi. 2. Adesea, discursul religios încearcă s ă transmită concepte ş i valori de sens apropiate, utilizînd termeni ale căror sfere semantice pot prezenta porţiuni de suprapunere. Lucrul acesta, însă, nu este la îndemîna oricărei limbi, deoarece o redare rafinată a conceptelor sau a nuanţelor acestora cere nu doar achiziţionarea acestora, ci ş i un exerciţiu de rafinare a expresiei. Privind la textele româneşti, se observă uşor că două sînt problemele mai importante care apar. În primul rînd, de cele mai multe ori, efortul traducerii nu generează apariţia unei nuanţări, ori a unei distincţii, structura binară din limba română constituindu-se într-o pereche sinonimică. Cauza principală se află în nivelul de dezvoltare al limbii. Cu alte cuvinte, într-o mare măsură, evoluţia comunităţii nu a condus către dezvoltarea cu acuitate a anumitor distincţii la nivelul realităţii, care nu au avut cum s ă genereze rezultate corespunzătoare la nivelul limbii. Alteori, cînd aceste distincţii au fost făcute, modalităţile de a le denumi au putut să fie mai variate decît denominarea printr-un termen special alocat. Dacă o limbă poate funcţiona astfel, la momentul contactului dat de traducere ambele situaţii de mai sus o fac să fie nepregătită atît pentru achiziţionarea de noi concepte, cît şi pentru utilizarea unei alte modalităţi de denumire a unui concept deja cunoscut. Cea de-a doua problemă decurge din solicitările şi unele consecinţe ale traducerii. Presiunea generată de limba-sursă (care poate lesne deveni limbă-model) este de natură să declanşeze tendinţa conformării la litera textului de tradus. În consecinţă, limba-ţintă va încerca să respecte formele 4 Pentru acestă chestiune, vezi studiile lingvistice ale lui V. Arvinte din ediţiile Monumenta linguae dacoromanorum. Biblia 1688, vol. I-V, Iaşi, 1988-1997 ş i Biblia 1688, vol. I, Iaşi, 2001. limbii-sursă, reproducînd modalităţile acesteia de redare a conţinutului şi a textului. Deprinzînd un anumit procedeu, limba-ţintă îl va putea reproduce, chiar ş i în cazurile în care sursa nu mai exercită astfel de presiuni. În consecinţă anumite structuri se pot încărca cu valorile fundamentale ale textului religios, devenind mărci stilistice şi fi ind utilizate şi în alte categorii de discurs religios. Achiziţia va fi cu atît mai marcată şi mai solicitată cu cît, datorită noutăţii ei, nu va fi împovărată de conotaţii de uz ş i de sens. 2.1. Sub Gen., 23, 4, textul ebraic conţine secvenţa: גִֵּ ֽר־ ְותוׁ ָשׁב, adică ‘oaspete/străin, dar locuitor/rezident', ideea fiind că este vorba despre cineva (Avraam), care a venit din altă parte, este străin, însă se află relativ integrat în comunitatea respectivă. Secvenţa este redată în textele grecesc şi latinesc după cum urmează: pavroiko" kaiV parepivdhmo" ejgwv eijmi, respectiv: „advena sum et peregrinus”. Desigur, distincţia este destul de sub tilă, iar limbile se străduie destul de mult să nu o piardă, fiecare încercînd cu termenii pe care îi are la dispoziţie să o reflecte satisf ă c ător. Pe urmele textului maghiar din Pentateuhul lui Heltai: „Idegen es iöueueny vagyoc közettetec”, autorii PO vor traduce: „striin şi om venit sînt între voi”. Traducerea textului românesc s-a făcut prin consultarea paralelă atît a textului latin, cî t ş i a celui maghiar, dar, pentru acest segment, a fost urmat cel de-al doilea. Se poate observa că, practic, indiferent de mijlocul lingvistic ales, cele două elemente nu au semnificaţii diferite. Atît în maghiară, cît şi în română - după cum o atestă uzurile obişnuite ale celor două elemente - părţile au acelaşi sens, fiind interschimbabile. Măsura acută în care traducătorul resimţea anumite nevoi este reflectată şi de o situaţie precum ce de sub Gen., 20, 1, unde magh. „es iöueueny vala” ‘eram venit' este redat prin: „şi era venit au striin” (PO). Aici avem a face cu o glosă în text, poate datorată la aceea că traducătorul român nu era sigur că receptorul ar fi înţeles prin venit ceea ce trebuia, motiv pentru care face o precizare cu rolul de a lămuri sensul în context al termenului utilizat. Desigur, cititorul român îşi putea face o idee corectă asupra acestui segment prin perechea sinonimică, deoarece acesta percepe şi analizează cei doi termeni nu separat, ci ca pe o pereche ale cărei elemente devin complementare, cel de-al doilea element întregindu-l pe primul. Cînd perechea de termeni nu oglindeşte existenţa unor perechi corespunzătoare în textul de tradus, se poate considera că avem a face cu glose interne - adeseori reproducînd-se procedee deprinse -, prin care traducătorul participă la text facilitînd cititorului accesul la sensurile acestuia. În „sta-voiu băsău sau în alean” (PO, Gen., 9, 5) (în textul magh. apare doar „boszszut álloc”) avem a face cu o astfel de glosă, prin care cititorul român ia cunoştinţă mai curînd de felul în care glosatorul a înţeles textul (sau vrea să-l transmită), decît de sensul exact al segmentului de tradus, deoarece, cu toate că glosa internă pare a fi determinată de senzaţia glosatorului cum că nu toţi cititorii ar înţelege (eventual, în context) termenul de origine maghiară, relaţionarea făcută nu este o restrîngere ori o nuanţare, lipsa de sinonimie a celor doi termeni nefiind aducătoare de nuanţe lămuritoare. 2.2. Sărăcia limbii şi insuficienţa termenilor necesari prin care să se numească noţiuni apropiate şi, aşadar, servind operării unor distincţii fine, se observă foarte bine în cazul următor. Sub Gen., 25, 23 apare: „Doao limbi în zgăul tău sînt şi doao năroade den pîntecele tău se vor împărţi” (BB); Duvo e[qnh ejn th/' gastriv souv eijsin, kai; duvo laoiV ejk th'" koiliva" sou diastalhvsontai (Sept.); „Doao neamure sînt în zgăul tău, ş i doao fealiure de oameni despărţi-se- vor din trupul tău” (PO); „Két nemzetség vagyõ a te méhedbe, es két fele nép oszlic meg a te testedbö” (Pentateuhul lui Heltai), „duae gentes in utero tuo sunt et duo populi ex ventre tuo dividentur” (Vulg.). Pentru prima pereche, în textul ebraic apar: ְשׁנֵי גׁיִיֽם ְבּ ִב ְטנֵ^ וּ ְשׁנְיֽ ְל ֻא ִמּֽים ִמ ֵמּ ַעֽיִ^ וּ ְל ֽאׁם ִמ ְל ֽאׁם , unde גים (goyim) şi לאמים (leumim) semnifică ‘naţiuni, gentili', respectiv ‘popoare, neamuri'. Perechea aceasta permite să se observe că, deşi sînt capabile să opereze o astfel de opoziţie, atît în realitate, cît şi în concept, limbile implicate nu deţin distincţii care să o eviden ţ ieze prin termeni (lucrul acesta este valabil şi pentru cazul traducerilor moderne, precum: Segond, B.Jer., Luther, K.J. etc.). Altfel, spus, chiar dacă opoziţia între ‘alteritate etnică' şi ‘neamul propriu' există, ea nu este marcată prin termeni speciali. Termenii din textele grecesc şi latinesc (e[qno", respectiv gens) au dobîndit, în cadrul traducerilor Pentateuhului, sensuri speciale ce încercau s ă redea termenul ebraic corespondent. În fapt, însă, cei doi termeni aveau valori precum: ‘grup de indivizi care se constituie în comunitate pe baza unei ascendenţe (masculine) comune', ‘trib, neam, popor'. Abia încercarea de traducere a textului ebraic va modula - contextual - aceşti termeni, care vor denumi acelaşi lucru, dar cu referire la un alt grup etnic decît al evreilor. În fapt, distincţia nu era marcată lexical în limbi, ‘străinii de neam' fiind denumiţi prin felurite structuri sintactice sau prin termeni al căror sens se degaja contextual, pe baza unor uzuri lingvistice proprii fiecărei limbi. Privind la strădaniile de resemantizare contextuală a termenilor, care se constată în cazul limbilor ce traduceau din ebraică, dar ş i ale celor ce traduceau f ăr ă sprijinul textului, se observă că, în fapt, toate acestea căutau soluţii de traducere prin care să lămurească textul, adică nu apelau la un echivalent propriu care exprima acelaşi sens (întrucît nu aveau aşa ceva) şi nici nu întemeiau astfel, în propria limbă şi în propriul univers conceptual, o distincţie atît de netă încît s ă necesite termeni speciali. Mai interesant în acest caz - în care este vorba despre Esau şi Iacov, adică despre părintele edomiţilor ş i cel al israeliţilor - este că fi ind prezentaţi, încă din perioada intrauterină, ca punctele de origine ale unor neamuri diferite, pentru ambii se foloseşte termenul goy, prin care se denumesc neevreii. În acest context există o posibilitate ca perechea aceasta de termeni să fi fost folosită precum cealaltă pereche a versetului, conform tipului exemplificat sub 1.2. Termenul pentru ‘pîntece' se alătură celui utilizat metonimic, ş i care semnifică ‘organe interne' pentru ‘trup'. Precum în cazul altor concepte, textul ebraic face, adeseori, astfel de relaţionări, prin care sensul ‘uter' este echivalat contextual cu ‘pîntece', ‘şale, rinichi', ‘coapsă', ‘trup'. Cauzele ţin atît de modalitatea în care se concep respectivele realităţi în spiritualitatea ebraică, dar şi de cea în care se încearcă redarea acestora, fără, însă, a lipsi mereu relaţia cu nevoia redării prin sugestii (ceea ce implică şi variaţia) a anumitor concepte. În cazul acestei perechi avem a face cu utilizarea a doi termeni pentru a denumi acelaşi concept ş i a trimite către una ş i aceeaşi realitate. Totuşi, în cazul primei perechi, credem mai degrabă că autorii textului ebraic au folosit doi termeni diferiţi, chiar opuşi, nu spre a semnifica faptul că feţii nu erau înrudiţi, ci că ei vor genera două neamuri atît de diferite pe cît o marca distincţia lingvistică între termenii utilizaţi. În acest caz, o analiz ă prea profund ă nu poate să nu observe că brevitatea exprimării a generat lipsa precizării necesare: Esau şi Iacov sînt de acelaşi neam, nu sînt gentili, dar unul va genera gentili, celălalt evrei (acest ultim element este precizat în partea a doua a versetului, însă aici se spune doar c ă vor apărea două popoare - termenul al doilea, leumim - deci f ăr ă a se face distincţii de tipul gentil / evreu). În contextul în care situaţia nu este limpede în punctul ei de plecare, în care limbile-ţintă nu deţin în mod natural şi de la sine distincţiile de tradus, preluarea lor nefiind urmată de însuşirea reală a acestora, nici de către limbă, nici de către vorbitor - adeseori nici măcar de activarea lor doar la receptorul textului biblic -, strădaniile de a reda acele distincţii nu trec de utilizarea unor termeni care nu reprezintă altceva decît sinonime. Deşi, în acest caz, textul nu este limpede, o astfel de distincţie este în măsură să dezvăluie anumite mecanisme lingvistice. Practic, avem a face cu situaţia în care o spiritualitate face şi utilizează în mod firesc o distincţie, care îi este caracteristică pînă la a se afla la fundamentul acelei spiritualităţi. De cealaltă parte, avem a face cu limbi care nu marchează acea distincţie decît ocazional şi contextual, deci fără a avea mijloace lingvistice speciale, edificate în acest scop. Apariţia distincţiei într-un text nu este suficientă pentru a o transfera în respectivele limbi ş i spiritualităţi. Încercarea de a reda distincţia nu va putea fi sprijinită de existenţa unor termeni la fel de individualizatori precum cei din limba din care se preia distincţia, mai mult, chiar operată (cu slabe mijloace), acea distincţie nu va funcţiona în afara textului. 2.3. La fel de evidentă este situaţia de sub Tim., 3, 16, pentru care NTB şi BB prezintă:„Toată Scriptura de Dumnezău e răsuflată şi-i de folos spre învăţătură, spre certare, spre dojană şi spre învăţătură, carea-i în dereptate”, respectiv: „Toată scriptura de Dumnezău e suflată şi de folos spre învăţătură, spre vădire, spre îndireptare, spre certarea cea cu direptate”. În textele latinesc şi grecesc versetul acesta apare după cum urmează: „Omnis scriptura divinitus inspirata utilis est ad docendum, ad arguendum, ad corripiendum, ad erudiendum in iustitia” (Vulg.), pa~sa grafhV qeovpneusto" kaiV wjfevlimo" proV" didaskalivan, proV" ejlegmovn, proV" ejpanovrqwsin, proV" paideivan thVn ejn dikaiosuvnh/. (N.T.gr.). Conceptele evidenţiate sînt: ‘învăţătură', ‘mustrare', ‘îndreptare', ‘educare', ceea ce reprezintă treptele imaginate în lumea an tică pe care are loc procesul de educare5. Aceste concepte se exprimă în ultimele două texte prin termeni proprii ş i cu claritate. Lucrul acesta nu se petrece ş i în cele două traduceri româneşti. Cauza stă în lipsa unor distincţii conceptuale între treptele procesului, fapt reflectat şi la nivel lingvistic. De aceea, traducătorii vor încerca să redea cumva ideea, folosind termenii pe care îi au la dispoziţie. Pe lîngă faptu l c ă utilizatorii limbii nu fac acele distincţii, deci nu ar şti cu exactitate la ce se pot referi referi acei termen i ş i care este uzul lor contextual, cuvintele folosite se află şi în relaţii de sinonimie sau de opoziţie care nu ajută prea mult pe receptor. Putem crede, cel mult, că autorii şi revizorii traducerilor (din care prima este incomparabil mai potrivită) au încercat - sub presiunea textului de tradus care cerea anumite sensuri - să resemantizeze nişte termeni spre a-i investi cu valori de care aceştia erau capabili şi spre a transfera acele distincţii ş i în mentalul receptorului român. Spre deosebire de cazul precedent, întrucît nu este vorba despre o distincţie fundamentală şi pe care să se întemeieze viaţa întregii comunităţi, de data aceasta, şansele ca distincţia să se impună erau mult mai mari, fiind vorba despre o situaţie în care achiziţionarea modului de a concepe un proces complex era posibilă, întrucît era vorba despre un proces prezent la întreaga umanitate, doar modalităţile de desfăşurare a acestuia fiind diferenţiate, dar nu în chip definitoriu ş i imuabil. 2.4. Secvenţele: Stupebant autem omnes, et mirabantur (Vulg., FA, 2, 7), ejxivstanto deV kaiV ejqauvmazon (N.T.gr.) apar în textele româneşti după cum urmează: „Mira-se toţi şi să ciudiia” (NTB); „Şi să ciudiia toţ şi să mira” (BB). Simplul fapt că autorii celor două texte româneşti au procedat invers unul faţă de celălalt spune dintru început, cel puţin că o astfel de distincţ ie nu era clară şi stabilă în limba română. Textul vrea să spună că ‘toţi erau uimiţi şi se minunau', gradaţie destul de fină, de altfel, pe care versiunea latină o exprimă foarte bine, în vreme ce textul grecesc utilizează sinonime apropiate. Avînd în vedere că textul grecesc este cel original, se înţelege că distincţia subtilă de acolo este adîncită în textul latin. Pe urmele acestuia, NTB traduce exact, ‘uimirii' succedîndu-i ‘uimirea profundă şi mistică'. Textul BB - revizie a celui precedent, dar pe baza textului grecesc, ad ică un fel de versiune a NTB, „corectat” cu textul grecesc - respinge soluţia şi inversează termenii. Chiar dacă se are în vedere situaţia din textul grecesc, se observă că utilizarea aceloraşi verbe, dar invers, arată că limba română încă nu avea claritatea anumitor concepte şi, în cazul unor concepte mai subtile, între care existaugradaţii fine, nici nu deţine o relaţie strictă între termen şi concept. Faptul acesta constituia o slăbiciune care ieşea la iveală în cadrul contactelor cu limbi superior organizate ş i bine exersate6. 3. Adeseori, astfel de strădanii sînt lipsite chiar şi de rezultate slabe precum cele de mai sus, încercarea de a traduce avînd drept consecinţă apariţia de termeni sinonimi, care nu reuşesc să distingă între conceptele pe care ar trebui să le transfere în mentalul receptorului. În fapt, traducătorul sau revizorul sînt puşi în faţa unor distincţii pe care nu mai reuşesc nicicum să le reflecte la nivel lexical, fie întrucît nu le pătrund cu adevărat, fie întrucît limba română nu îi ajută nicicum. 3.1. Neputinţele limbii române în a reda conceptele reflectate în textele-sursă şi solicitate de către conţinutul textului capătă plenitudine prin evidenţa lipsei conceptelor peste care se suprapune perfect lipsa termenilor în situaţii precum: „malleator et faber”, „obsecrationes et orationes”, „sapientia et intellectu spirituali”, „dona et sacrificia”, unde eforturile traducătorilor ş i revizorilor nu reuşesc să actualizeze decît sinonime: „meşter şi faur” (PO, Gen., 4, 22); „să facem rugă şi rugăciuni” (CP, 1Tim., 2, 1); „în toate mîndriile şi înţelepciunile” (CP, Col., 1, 9); „dar şi poclon” (CP, Evr., 5, 1); „Cisla, în carea Moisi proroc scrie mainte sama ş i numărul fiilor lu Israil” (PO, 5, 5- 6); „printru multe folosuri ş i hasne” (PO, 7, 12), „O, fericaţi de posnicii ş i agiunătorii” (CS, 270, 7); 5 Vezi şi Al. Gafton, Termes appartenant au champ semantique ‘eduquer'. Une perspective diachronique sur le processus, în In Magistri Honorem Vasile Frăţilă, 50 de ani de carieră universitară, Tîrgu-Mureş, 2012, p. 223-245. (versiunea românească se află sub http://media.lit.uaic.ro/gafton/educa.pdf) 6 Vezi ş i „să mirară ş i s ă spămîntară” (VS). „măzditorii şi luătorii de mită” (VS, mart., 12); „Iară de va sărăci frate-tău ce iaste cu tine ş i va slăbi cu mîinele lîngă tine, să-l ajuţ pre el ca pre un venetic şi nemearnic şi va trăi frate-tău cu tine” (BB, Lev., 25, 35); „să-i slobozească şi să mîntuiască pre ei den nevoe” (CCÎ, 234, 2-3); „slobozitoriu şi mîntuitoriu” (CCÎ, 142, 3); „să se spăsească ş i s ă se slobozească” (CCÎ, 144, 5-6); „să se teamă ş i s ă se înfricoşaze” (CCÎ, 235, 10); „E dereapta credinţă creştinească învîrtoşară şi întăriră” (CCÎ, 182, 25-26); „miluire şi milostivnicie” (CCÎ, 226, 29); „munca şi chinul” (CCÎ, 150, 17-18); „înălbeaşte florile, pre altele ruşaşte, pre altele învineţeaşte, altele mohoreaşte” (CCÎ, 158, 35-36); „ruşaşte şi mohoraşte” (CCÎ, 192, 11); „a mişelului şi a săracului” (CCÎ, 173, 21); „Şi-într-acela chip şi obraz sîmt preuţii” (Ieud); „coneţul şi sfîrşitul” (CPLR Sind.); „ziditoriul şi tvoreţul”; „iară de războae ce- au fost spre dracul diavolul, de la Isaiia văzătoriul de Serafimi sa înţeleagem, cî însuş Domnul Dumnezeul nostru, Isus Hristos, singur îngloti-se spre toate tăriile drăceşti şi putearile întunearecului surpă” (CCÎ, 175, 21-25). Tot aici stă şi o pereche frecventă în vechile texte româneşti. Avînd în vedere valoarea etimologică a substantivului muncă, dar şi cu care acesta apare de nenumărate ori în limba română veche, este evident că în: „vreamea munciei ş i chinului” avem a face cu un binom sinonimic. Chiar dacă muncă deja cunoaştea valoarea actuală în limba veche, el circulînd cu ambele sensuri, ar fi eronat s ă se presupună că, aici, muncă ar semnifica altceva decît ‘chin, trudă'. Nu generează nuanţe sau sensuri nici termenii din: „chinuitul şi muncitul” (CCÎ, 226, 18); „păcătoşilor aduc muncă şi chin” (CCÎ, 214, 9-11), unde practic, avem a face cu repetiţii intensificatoare. Întocmai aceeaşi este şi situaţia binomului „cazne şi munci”, pentru care ar fi un efort nerealist acela de a presupune că, aici, primul element avea valoarea etimologică ‘învăţătură (dobîndită prin strădanie anevoioasă şi prin pedepse)'. Alăturarea şi contextul (este vorba despre ‘tortură') impun sensul ‘chin' pentru ambele forme. În aceste cazuri - desigur, în grade foarte apropiate - se poate considera că unul dintre cele două elemente este inutil sau redundant din punct de vedere lingvistic, adesea chiar stilistic sau retoric. Totuşi, aceste segmente care conţin sinonime totale coordonate copulativ arată că, sub presiunea unor tipare lingvistice şi conceptuale străine, în limba română se amorsaseră şi se exersau procesele prin care axa paradigmatică a limbii se reconfigurează, elementele acesteria trecînd de la concurenţa de tip natural la cea de tip cultural, în care poziţiile pe axa paradigmatică ş i ocurenţele în cea sintagmatică se dobîndesc pe baza capacităţii de a împlini propriile valenţe prin claritate, supleţe şi eficienţă în comunicare, aptitudinile proprii fiind concordante cu cerinţele şi necesităţile sistemului în actul de comunicare. Uneori, chiar cînd încearcă, în modul cel mai evident, să facă distincţii, autorul român nu face decît să arate că lucrul acesta îl depăşea. Astfel, în CCÎ, 211, 29-30 apare următoarea definţie: „Boala amu iaste în multă vreame chinuire, iară betejala în puţinea vreame e slăbire trupului”, bazată pe durată şi gravitate. E un caz care arată, mai curînd, problemele care puteau apărea atunci cînd doi termeni sinonimi, de provenienţe diferite, intrau în concurenţă, vorbitorul simţind nevoia de a-i păstra, dar f ă ră a avea solu ţ ii de ierarhizare generate de uz. În astfel de cazuri, orice definiţii ale vorbitorului, în măsura în care nu constituie simple constatări ale situaţiei din uz, sînt imprimate de arbitrar. De altfel, Coresi însuşi notase ceva mai sus: „de va cădea el în boală ş i betejală rea” (CCÎ, 148, 17-18). De aceea, credem că observarea situaţiilor acestei categorii evidenţiază faptul că, în mod rezonabil, între termenii relaţionaţi în cadrul contextelor ilustrative nu se pot face distincţii reale şi eficiente. Efortul de a le căuta ar fi nerealist. Termenii de mai sus sînt sinonimi diferenţiaţi doar prin origine, mod de formare, valori dobîndite prin uz, contex t ş i eventual, în plan diastratic. Acestor cuvinte nu li se poate atribui capacitatea de a se distinge altfel, în primul rînd, întrucît, ei înşişi, nu se distingeau între ei ca purtători ai unor sensuri, valori ş i nuanţe diferite - nici în plan paradigmatic, nici în situaţiile concrete de natură să-i pună în relaţii de echivalenţă contextuală. Pe de altă parte, incapacitatea lor de a opera şi de a purta distincţii este cît se poate de evidentă în cazul în care aceşti termeni, cu istoria şi uzul lor concret, ar fi imaginaţi ca îndeplinind un astfel de proces. Emiţătorul sau receptorul nu ar putea, practic, să utilizeze aceşti termeni cu valorile lor şi, totodată, să îi pună în conjuncţie spre a-i folosi ca creatori, depozitari şi vehicule ale unor distincţii atît de fine. Ineficient, un astfel de efort ar depăşi modalităţile prin care uzul limbii îşi procură şi cheltuie energia. 3.2. O formulă precum „Bucuraţi-vă şi vă veseliţi” străbate vechile texte religioase, recitîndu- se încă şi în zilele noastre; ar rămîne mult prea pedantă şi nerealistă o încercare de a căuta aici o distincţie la nivel de nuanţă semantică, susţinîndu-se că formula ar pune în lumină două stări între care traducătorii ar fi făcut distincţii fine. Formula este redundantă, ceea ce face ca îndemnul s ă fi e unul insistent, motivul pentru care nu se reia unul dintre verbele găsite fiind acela că astfel s-ar fi creat o repetiţie supărătoare, pierzîndu-se, totodată, valoarea intensificatoare ş i persuasivă. 3.3. În : „ Ş i cu aceastea cuvinte îngroz i ş i înfricoşă pre toţi episcopii” alăturarea se produce între doi termeni între care diferenţa se localizează la nivelul gradului de intensitate. Mai mult, observînd că termenii stau invers, nu vom putea susţine că binomul aprofundează starea emoţională prin insistenţă, cel mult că încearcă s ă o fac ă mai vast ă. Oricît de fin ă ar fi analiza, îns ă, factorul cel mai important este receptorul căruia i se adresează textul, iar pe seama acestuia nu pot fi puse prea multe disponib ilităţi analitice. Probabil că nici autorul nu poate fi împovărat astfel. De aceea, credem că structura doar încearcă să redea intensitatea printr-o succesiune de doi termeni cu sferă comună, diferenţiaţi prin nuanţe pe care, practic, autorul textului nu mizează. 3.4. În: „Că apropiindu-ne cătră acel nevinovat trup şi singe, simtem curăţiţi şi lămuriţi pentru pocăinţa păcatelor şi pentru ispoveadanie” (VARL, 46, 37-40) avem a face cu un caz tipic în care elementele perechii se a flă în strînse relaţii de sinonimie, atît pe axa paradigmatică, cît şi pe cea sintagmatică. Desigur, sinonimia nefiind totală, ele nu sînt permutabile în toate situaţiile în care pot apărea. Cu toate acestea, valorile termenilor sînt atît de apropiate încît doar utilizarea lor în anumite poziţii ale unor contexte poate genera anumite roluri. Astfel, cel de-al doilea termen - propriu enunţurilor în care se vorbeşte despre puritatea unui metal preţios (dar şi a altor materii considerate valoroase ori importante, cum ar fi făina de grîu) - poate avea aici valoarea unui superlativ, indicînd treapta de desăvîrşire cea mai de sus pe care omul o poate atinge în efortul sisific de purificare. Acest uz metaforic ş i relaţia dintre cei doi termeni sînt curente în textele vechi: „Şi vor fi cei rămaşi cinstiţi mai vîrtos decît aurul cel lămurit, şi omul mai mult cinstit va fi decît piatra de sapfir” (BB, Is., 13, 12), unde, în ciuda unor greşeli de traducere, ideea de redat era aceea că oamenii vor fi mai preţioşi (şi prin raritate) decît aurul fin. 3.5. În: „Niciodată nu încetează vrăjmaşul şi luptătoriul nostru satana să spurce cu pîră şi clevete traiurile oamenilor celor buni şi mai mult ale arhiereilor” (LEGI Munt., 81, 25-27) atrag atenţia două şiruri. Vrăjmaşul şi luptătoriul sînt, practic, sinonime, şi tot astfel stau şi faţă de al treilea termen: satana. Dacă acesta din urmă se justifică prin faptul c ă numeşte - cu numele propriu ei - realitatea anterior prezentată printr-un termen definitoriu, deci ar avea valoare de apoziţie, primii doi sînt sinonimi în context ş i doar intensifică, dar f ă r ă a nuanţa7. În cazul perechii următoare, lucrurile stau doar parţial astfel, observarea acesteia, însă, va permite înţelegerea felului în care se construiau astfel de enunţuri. Deşi, în plan paradigmatic, precum ş i prin contextele în care puteau apărea pîră şi clevete puteau avea valori relativ diferite, în contextul de mai sus, trimit către acelaşi proces. În: „Să ştiţi, o, antiohiianilor, că cu strîmbul am pîrît pre Petr! Că acela iaste svînt om şi eu l-am clevetit fără de vină!” (VS, 141, 12-13), avem a face cu un enunţ în care membrul al doilea reia pe primul, cu o singură precizare (Petru este numit „om sfînt”). În rest, reluarea este întocmai, chiar dacă termenii implicaţi diferă: „cu strîmbul” / „făr ă vină”; „am pîrît” / „am clevetit”. În ambele exemple se observă că termeni care, luaţi singuri, puteau avea valori particulare, prin faptul că sferele lor semantice aveau o porţiune comună, care includea aceleaşi note, precum şi datorită faptului că, puteau fi utilizaţi în succesiune contextuală, 7 Pentru relaţia din epocă dintre aceşti termeni, vezi şi: „se fure de la oamini sveatul sau cu lucrul acesta sparge-se-va, e se de la Dumnezeu fure nu-l pute ţi sparge acela, doară cumva ş i l u Dumnezeu luptă toriu afla vă vre ţi” (CB, FA, 5, 38- 39), acelaşi termen apare şi în CP ş i NTB, dar nu şi în BB: „de va fi den oameni sfatul acesta au lucrul acesta, s ă va r ăsipi. Iară de iaste de la Dumnezău, nu veţi putea să-l răsipiţi, ca nu cîndai şi vrăjmaşi lui Dumnezău să vă aflaţi”, unde este vorba despre ‘împotrivire', nu despre ‘luptă '. spre a exprima gradat o realitate complexă, această coprezenţă îi putea afecta pînă la a-şi pierde capacitatea de a exprima grade succesive, caz în care succesiunea în context genera o intensitate echivalentă cu cea a repetiţiei din cazul intensivelor caracteristice limbii ebraice. Textul din care provine acest exemplu facilitează o astfel de concluzie întrucît, este un text mai degrabă compilat decît tradus, ceea ce înseamnă că autorii îşi luaseră oarecari libertăţi, procedeele utilizate fiind deprinse ş i puse în act, presiunea unei surse fiind mult redusă. 4. În contextele cu care s-a exemplificat, termenii evidenţiaţi nu au rolul de a aduce un plus de informaţie semantică, ci pe acela de a sublinia ş i accentua, de a intensifica prin repetiţie sinonimică o anumită valoare, purtată de primul termen. Faptul acesta este cu atît mai relevant cu cît el se petrece în cadrul unei enumerări, aşadar al unei structuri care, prin ea însăşi, deţine valenţe intensive. S-ar putea spune că, în astfel de cazuri, o eventuală nuanţă pe care termenul sau termenii cu valoare intensificatoare o aduc nu este reţinută decît în măsura în care, în felul acesta, se consolidează sugestia intensivă a structurii rezultate. Situaţiile precum cele de mai sus se datorează în primul rînd presiunii textului străin, o dată ca text de tradus (nu se putea ignora ceea ce era de tradus, chiar dacă sistemul limbii române se afla într-o etapă în care, prin traducere, suferea unele torsiuni) ş i apoi ca model asimilat ş i reproductibil. Importantă de studiat este această ultimă situaţie, în care, după ce se ia cunoştinţă de existenţa şi posibilitatea adoptării unei structuri, au loc anumite procese. Procedeul poate servi uneori nuanţării, în felul acesta limpezindu-se sensurile printr-o alăturare care are rolul de a delimita. Apariţia sinonimiei explicative (prin care traducătorul este aproape forţat să folosească un anumit cuvînt sau doreşte să îmbogăţească limba) nu este doar un simplu procedeu de instruire a cititorului, care î ş i face o imagine asupra sensurilor unui cuvînt prin intermediul celuilalt, pe care se presupune că îl cunoaşte. În cazurile aici studiate aceasta poate fi doar o consecinţă, neurmărită de către traducător, care doar întîlneşte în textul străin respectiva structură.. În fapt, tot mecanismul este pus în mişcare doar pentru a reproduce sau a utiliza un procedeu persuasiv prin care se intens ifică un element al discursului ş i se induce la receptor o stare. Alteori, însă, alăturarea operată de către traducător (cazul PO, spre exemplu, unde se întîlnesc textul maghiar şi cel latinesc, iar traducătorul nu poate renunţa la nici una dintre cele două soluţii), cel care colaţionează în traducerea sa două sau mai multe modele. Alteori, numai nevoia de expresivitate este cea care impune respectivele alăturări (în sensul că se ev ită astfel structuri şi alăturări care ar face ca textul să fie rebarbativ). Dar efortul de evitare a repetiţiei, şi variaţia expresiei semnifică deja că sensurile cerute de text în respectivele locuri sînt foarte apropiate. În cazul în care procesul de formare a aspectului literar se află într-o etapă care se particularizează prin acumularea de forme şi procedee, ceea ce caracterizează sistemul este existenţa multor forme între care încă nu s-au creat relaţii stabile, uzuri şi combinaţii relativ fixe, aspectul literar nedezvoltînd încă protocoale clare de comunicare şi de exprimare. În acest fel este potenţată posibilitatea apariţiei de numeroase structuri în cadrul cărora expresia, deşi de multe ori destul de vagă, prezintă numeroase valenţe de formare ş i semnificare. * 5. Considerațiile asupra dimensiunii retorice inerente textului și discursului religios nu pot neglija solidaritatea naturală între cuvînt și faptă. Atît textele sacre, considerate ca măsurarii de limbă, de civilizație și de cultură, cît și mai mult sau mai puțin bogatele corpusuri textuale și discursive pe care ele, dato rită unor necesități diverse, le reclamă, le întrețin și le autorizează, sînt mărturii ale condiției performative a comunicării religioase. Cuvîntul este menit a se edifica în și prin faptă, după cum fapta trebuie să aibă proprietatea de a fi o punere în practică a cuvîntului. Retorica religioasă este o retorică mixtă, o retorică întemeiată pe conlucrarea între ceea ce se spune (gr. legomena ) ș i ceea ce se face (gr. drōmena)8. Considerată din perspectivă semiotică, trăsătura comună a actelor de comunicare prin care se manifestă desfășurarea plenară a vieții religioase este natura lor ritualică. Specificul comunicării religioase derivă dintr-o tradiție de întrebuințare a semnelor, tradiție complex formalizată și 8 Dowden, Ken, „Rhetoric and Religion”, în Worthington, Ian (ed.), A Companion to Greek Rhetoric, Blackwell Publishing, 2007, p. 320-333. actualizată, ceea ce, din unghi retoric, presupune existența unor mijloace, tehnici și strategii de desfășurare optimă și eficientă a comunicării. În consecință, studiul retoric al resurselor de limbaj prin care se edifică un act de comunicare religioasă precum și explorarea modalităților prin care respectivele resurse sînt valorificate pentru a conserva și dezvolta forme și conținuturi menite să exprime idei, credințe ș i practici religioase se cuvine s ă aibă în vedere, între altele: a) cadru l ș i protagoniștii, b) intenția comunicării, c) alcătuirea acesteia, d) potențialul ei persuasiv ș i e) efectele directe ș i indirecte pe care ea le dezvoltă. 6. Creștinismul a moștenit ș i a între ț inut o tradi ț ie retorică participativ ă 9. Mo ș tenirea iudaic ă și cea greco-latină au contribuit în chip diferit, dar consistent la închegarea, dezvoltarea și rafinarea unor tipare retorice întemeiate, la origine, pe rugăciune și pe citirea și comentarea Scripturii. Actul de a transmite învățătura sacră prin viu grai, prin apostolat, este, în raport cu tradiția iudaică, o inovație: „Hristos”, observă James Murphy, „a introdus un element retoric inexistent pînă atunci în istoria umanității, anume dispoziția ca discipolii să-i răspîndească ideile prin viu grai”. Pe fondul distincției între ‘a predica' și ‘a învăța', distincție respectată și practicată în ars praedicandi din vremea lui Iisus, modelele retorice creștine (catehetic și omiletic, mai ales) fondate pe autoritatea Scripturii și întărite de autoritatea cuvîntului lui Hristos au presupus de la începu t, și predicile hristice o dovedesc fără tăgadă, o împletire între hermeneutică și exortație10, iar o astfel de legătură între ceea ce se adresează minții și ceea ce se adresează inimii a determinat de la început crearea, respectarea ș i conservarea unor cadre discursive potente. Ca discursuri cu rol capital în răspîndirea creștinismului, actul de a predica și actul exegetic reflectă bazele tradiției retorice participative. Ca metadiscurs cu rol principal în problematizarea logosului sacru, discursul religios are ca reper Scriptura, considerată ca sursă de autoritate și izvor de argumente absolute, apodictice. În consecință, astfel de acte de comunicare religioasă nu se pot desfășura în afara cadrelor care le legitimează identitatea religioasă ș i eficiența retorică. În termenii retoricii din Antichitatea greco-latină, cuvîntul de învățătură religioasă pune în lumină conjuncția între logos (ceea ce se problematizează), ethos (autoritatea retorului) și pathos (poziția față de problemă și distanța față de autoritatea retorului)11. Nu este, așadar, lipsit de importanță faptul că în predicile hristice se insistă asupra ideii că Divinitatea se face simțită în tot ceea ce ne înconjoară, că fi ința umană poate ajunge să afle ceva despre Dumnezeu, dacă omul ia aminte la felul de a fi al lumii fenomenale12. Această idee esențială dovedește că intenția de comunicare care animă și hrănește energiile discursului este aceea de a interacționa cu membrii comunității creștine, spre a le induce o mentalitate și spre a le dezvolta orizonturi noi de înțelegere și de comportament. Într-o perioadă în care discursul era, de regulă, configurat prin forța de convingere a oratorului, luminînd cel mai adesea autoritatea, cunoștințele, valorile și talentul acestuia de a cuvînta, predicile hristice poartă însemnele retorice ale orientării asupra unui auditoriu. Această schimbare de perspectivă asupra actului de cuvînta, dinspre EU spre TU/VOI, va deveni, mai apoi, prin misiunile apostolice ș i prin activitatea cultural-religioasă a marilor spirite ale creștinătății, trăsătura definitorie a procesului de comunicare prin care s-a asigurat răspîndirea Scripturii. 7. Prin situarea (spirituală) a receptorului în centrul de greutate al actului de comunicare religioasă se dezvoltă cîteva consecințe retorice remarcabile. 9 Murphy, James J., Rhetoric in the Middle Ages. A History of the Rhetorical Theory from Saint Augustine to the Rennaisance , Arizona Center for Medieval and Renaissance Studies, Tempe Arizona, 2001 [1974], p. 273. 10 Murphy, James J., op. cit., p. 278. 11 Pentru descrierea logosului ca problematizare și a ethosului ca expresie a umanit ăț ii împ ă rtăș ite, a se vedea Michel Meyer, Principia Rhetorica. Teoria generală a argumentării, ediție românească de Aurelia Stoica și Constantin Sălăvă stru, Editura Universității „Alexandru Ioan Cuza” din Iași, 2010, capitolul „Ethos, logos, pathos în interacțiunea retorică”, p. 203-251. 12 Murphy, James J., op. cit., p. 279. În primul rînd, comunicarea devine coalescentă. Negocierea distanței retorice dintre indivizi nu se mai realizează numaidecît prin depășirea unor obstacole, reale sau presupuse, care stau între transmițător și receptori, ci mai degrabă prin potențarea unei poziții comune pe care protagoniștii actului de comunicare o împărtășesc. Astfel, energia consumată pentru a cuceri mințile și inimile receptorilor, pornindu-se de la premisa existenței unor deosebiri între EU și TU/VOI, este convertită în energie generată de contopirea celor două categorii de atitudini spirituale, cea de transmițător și cea de receptor, ceea ce face ca lianturile între personalitatea agentului discursiv și perspectivele receptorilor să devină mai pregnante și mai semnificative decît eventualele discontinuități. Astfel, intențiile de comunicare ale transmițătorului fuzionează, cel puțin în principiu, cu trăirile vii ale receptorilor. De exemplu, epistolele pauline sînt exemplare în a sublinia grija predicatorului față de beneficiile spirituale ale ascultătorilor, nu fa ță de succesul său la public13. Oratorul creștin se află în slujba auditoriului iar autoritatea și credibilitatea sa derivă din însăși misiunea de a face cunoscută puterea cuvîntului lui Dumnezeu. În al doilea rînd, relația participativă, de comuniune, în care se înscriu protagoniștii unui act de comunicare religioasă determină o desfășurare distinctă a procesului persuasiv. Dată fiind natura extraordinară a logosului problematizat, cuvîntul lui Dumnezeu, logos revelat, precum ș i autoritatea Scripturii, considerată ca pivot argumentativ și ilustrativ a cărui autoritate sacră nu compo rtă un probatoriu faptic, interpretat pe bazele, fie ele și cele mai înalte, ale înțelepciunii și iscusinței omenești14, persuasiunea este o rezultantă a coalescenței între ethos și pathos. Ca expresie profundă a unei uman ități împărtășite și ca principiu de autoritate din care se degajă forța de convingere15, ethosul agentului discursiv se proiectează în reacțiile, trăirile și comportamentele receptorilor, cu care, de altfel, intră în rezonanță și pe care le animă. Ca resort performativ, ca forță ce pune în mișcare ființa, ethosul își caută sau dezvoltă, ca într-un cuplu de forțe, o altă forță care să-i fie aidoma, totuși deosebită. Acesta este pathosul. Spre a funcționa în chip armonios, rațiunea și caracterul află în pasiune un corepodent de egală intensitate. Tehnica esențială de echilibrare a celor trei forțe persuasive este recursul la energiile cognitive, volitive și afective ale auditoriului. Acest proces este mai mereu prezent între recomandările unor autori de manuale de retorică sacră16, în care se subliniază că, pentru a rezona cu auditoriul său, retorul trebuie a ) s ă ia contact cu posibilitățile intelectuale ș i emoționale ale auditoriului, b) să și le asume în chip profund și c) să le valorifice cu pricepere. În relația cu receptorii săi, un transmițător experimentat este atît proiectiv, intuind, anticipînd gama de trăiri ale ascultătorilor cît și efectiv, potrivindu-și cuvîntul și gestul cu reacțiile acestora. Prin predică mai ales, oratorul creștin este un iconom de pasiuni, iar blamul17 și lauda18, ca evidențe ale ethosului și pathosului, sînt fețele retorice 13 Murphy, James J., op. cit., p. 282. 14 Merită amintită, în acest sens, deosebirea de finalitate pe care apostolul Pavel (1 Corinteni, 4,5) o face între cuvîntarea me șteș ugită retoric și punerea cuvîntului omenesc în slujba logosului divin: „Și cuvântul meu și propovăduirea mea nu stăteau în cuvântări de'nduplecare ale înțelepciunii omenești, ci în arătarea Duhului și a puterii, pentru ca credința voastră să nu fie întru înțelepciunea oamenilor, ci întru puterea lui Dumnezeu”, Biblia, trad. Anania, Editura Renașterea, Cluj-Napoca, 2009: 1641. 15 Meyer, Michel, op. cit., p. 204-206. 16 MacNamara, Thomas, Sacred Rhetoric, Or, The Art of Rhetoric As Applied to the Preaching of the Word of God, Benziger Brothers, New York, Cincinnati and St. Louis, 1882, p. 64. 17 Spre exemplificare, me rită redată o secvență dintr-unul din cuvintele de învățătură ale mitropolitului Antim Ivireanul, în care intensitatea blamului se dezvoltă prin amplificare, strategie retorică prin care, grație me șteșugului îmbinării de procedee (repetiția anaforică și enumerația), se dezvoltă o geometrie discursivă ale cărei simetrii microdiscursive reliefează o etopee, figură retorică de insistență asupra caracterului și care pune în lumină ethosul predicatorului: „Nu spunem c ă ținem bălaurul cel cu 7 capete, zavistiia, încuibat în inimile noastre, de ne roade totdeauna ficații, ca rugina pre fier ș i ca cariul pre lemn, ce zicem c ă n-am făcut nimănui nici un rău. Nu spunem strîmbătățile ce facem totdeauna, clevetirile, voile veghiiate, fățăriile, mozaviriile, vînzările și pîrăle ce facem unul altuia, ca să -l surpă m din cinstea lui, ce zicem: am face milă, ce nu ne d ă îndemînă, c ă avem nevoi multe și dări și avem casă grea ș i copilaș ca-n gloată ș i oameni mulți carii se ocrotesc pre lîngă noi. Nu spunem că credem minciunile slugilor noastre mai vîrtos decît adevărul celui ce să năpăstuiaște, carele, de s-ar și jura, nu-l crédem, nici îi facem dreptate, ci-l pedepsim cu atîta cruzime de inimă cît de am putea l-am stinge și de pre fața pămîntului; ce zicem că fi ind în valurile lumii nu putem să ne căutăm de suflet, / ci dăm cîte un sărindari, iară din jafuri, iar din nedreaptă agoniseală. ale punerii în slujba intereselor spirituale ale auditoriului. Nu este deci nepotrivit de arătat că, spre deosebire de categoriile de discurs în care desfășurările argumentative sînt însuflețite de un principiu al raționalității intelective19, discursul religios, în formele sale elevate, are o structură discurs ivă dezvoltată pe un eșafodaj retoric mai cu seamă etic și emoțional. Convingerea nu mai derivă exclusiv din înlănțuirea de raționamente, pentru că membrii comunității religioase împărtășesc deja un ansamblu de credințe religioase, ci rezultă din priceperea cu care cel ce are cuvîntul știe s ă inducă sau s ă conducă o interpretare autorizată ș i s ă impună o înv ăță tură cu potențial performativ, explorînd cu subtilitate moravurile ș i pasiunile colectivității în slujba căreia se află. De asemenea, este importan t s ă se observe că în relația participativă în care se înscriu protagoniștii actului de comunicare religioasă, agentul discursiv este învestit cu autoritate de către o instanță superioară (ecleziastică, sacră), ceea ce face ca desfășurarea actului de comunicare s ă se realizeze în cadre bine organizate ș i clar formalizate. În al treilea rînd, dacă se ține seamă de faptul că discursul religios este, la origine, un act comentativ prin care logosul revelat este interpretat, problematizat cu scopul a deschide și de a statornici, în planul vieții cotidiene, căi de urmat de către membrii comunității creștine, organizarea unui asemenea tip de (meta)discurs reflectă, pe de o parte, potența de semnificare, circulația ș i forța retorică a unităților și structurilor de limbaj aparținînd textului sacru20, considerat ca generator de autoritate și tezaur de învățătură, și, pe de altă parte, capacitatea protagoniștilor, transmițător și receptori, de a da crez textului sacru și de a-i pune în practică înțelesurile și învățăturile, ceea echivalează cu dezvoltarea, prin actul discursiv, a unei dimensiuni performative a Scripturii. Prin urmare, organizarea discursului implică, mai cu seamă în cazul predicilor, existența unor momente distincte care, la rigoare, pot fi subsumate părților de discurs, după cum sînt ele stabilite încă din retorica an tică (exordium, propozițiune, diviziune, narațiune, argumentație, perorație). Astfel, dacă în prima parte a cuvîntării e de așteptat ca receptorul să ia contact cu un moment constatativ sau rezumativ, în care se creează și se fixează cadrul comentativ, o a doua parte a cuvîntului de învățătură este reprezentată de momentul interpretativ, în care se explică și se problematizează însemnătatea subiectului (temei), cu insistență asupra aspectelor-cheie pe care emițătorul urmează a le exploata în cele ce urmează, iar o a treia parte este constituită de momentul evaluativ, moment de caracterizare prin intermediul căruia transmițătorul leagă înțelesurile ș i învățăturile textului sacru de realitățile materiale ș i spirituale ale comunității religioase pe care o slujește. În sfîrșit, nu poate lipsi Nu spunem c ă pe carele îl vedem c ă j ăfuiaște ș i pradă ș i c ăznéște pre săraci, îl lă udă m și-i zicem că iaste om înțelept, îi ajunge mintea la toate și iaste vrédnic și face dreptăți, iar pre carele îl vedem că nu să améstecă într-acélia îl facem blestemat, mojic și nevrédnic și cum că nu-i ajunge mintea să facă judecă ți și dreptate (...). Și pentru ca să nu mai lungesc cu vorba, toate r ăutăți le cîte facem avem vréme ș i mijloace ca acélia de le să vîr șim dup ă pohta inimii noastre, iar pentru céle suflete ști nu putem afla vréme.”; Antim Ivireanul, „Cuvînt de învățătur ă la Dumineca Florilor”, în Opere , ediție de Gabriel Ștrempel, Editura Minerva, Bucure ști, 1972, p. 95-96. 18 Și blamul, și lauda se pot dezvolta atît prin etopee, cît și prin patopee, figură retorică de insistență asupra stărilor suflete ști. Ca exemplu poate fi amintită o secvență în care strategia amplifică rii, conturată tot prin repetiție și enumerație, urmărește călăuzirea auditoriului către punctul emoțional cel mai înalt, evlavia. Astfel, portretizarea în cheie hiperbolică se însoțește cu notele unei sensibilității umane crescînde, iar razele acesteia lumineaz ă și pun în valoare arta unei icoane pictată în cuvinte: „Astăzi se minuneaz ă toate puterile cerești, zicînd una c ă tre alta: cine iaste aceasta ce s ă sue din pustiiu, adec ă de pre p ămînt la ceriu ? Cine iaste aceasta caré s ă ivé ște ca zorile, frumoasă ca luna și aleasă , ca soarele ? Cine iaste aceasta ce să sue de pre p ămînt în ceriu, albă , înflorită, întru caré hulă nu iaste ? Rădica ț porțile voastre, zic cétele cele/ îngerești, una că tr ă alta ș i cu cîntă ri de laud ă priimiț pre împă r ăteasa ceriului ș i a pă mîntului, caré vine să lă cuiască den a dreapta împ ăratului Dumnezeu, cu îmbr ăc ă minte cu aur îmbră cată , împistrită , dup ă cum zice David, c ăci aceasta iaste céia ce au împ ăcat ceriul cu pă mîntul ș i pre Dumnezeu cu omul. Aceasta iaste bucuriia celor celor drepți ș i nă déjdia celor păc ăto și. Pre aceasta, da ră și noi, cu to ții trebue cu dragoste, cu cucerie, cu inimă curată ș i cu cîntă ri de laud ă s ă o cîntă m și să o lăud ă m, ca pre o Maică a lui Dumnezeu ș i cu bucurie sufletească s ă pră znuim adormirea ei.”, Antim Ivireanul, „Cazanie la Adormirea Preasfintei N ă sc ătoarei de Dumnezeu”, op. cit., p. 21. 19 Pentru o sinteză asupra distincției raționament intelectiv – raționament afectiv, se poate consulta Constantin Sălăvă stru, Mic tratat de oratorie, Editura Universității „Alexandru Ioan Cuza”, Iași, 2010, p. 244 ș i urm. 20 Pentru o descriere detaliată și bogat exemplificată a structurilor stilistice ș i procedeelor retorice existente în Bible se poate consulta cu mult folos lucrarea de referință a lui E. W. Bullinger, Figures of Speech in the Bible: Explained and Illustrated , Lodon, Messrs. Eyre & Spottiswoode, New York, Messrs. E. & J. B. Young & Co., 1898, 1104 p. momentul performativ, în care apar îndemnurile de a pune în practică înțelesurile și învățăturile tocmai primite. Tipice pentru o asemenea desfășurare a procesului persuasiv al cărui început este Scriptura și al cărui sfîrșit este îndemnul de a urma litera și spiritul Scripturii sînt, de pildă, unele din cuvintele de învățătură ale diaconului Coresi: „(Evanghelie) Cine de voi grijindŭ, putèa-va adauge crescutulŭ său de un cotŭ ? // (Tâlcu) Că arată amu Hristosŭ, că trupulŭ ce creaște, nu de-n hrană creaște, ce cu tocmeala lui și dulceața-i. Nici poate cineva să-șŭ adaugă crescutulŭ trupului, nici de hrană să-lŭ grijască, ce numai Dumnezeu întru ei să ne se pare să lucreaze toate; ș i cumŭ va, așa să săvârșaște. Că cui câtu i-e datŭ parte dela Dumnezeu, nimea nu o poate să adaugă sau să scază. Că nu mâncarea multă creaște trupulŭ, ce și neputinciosŭ mai vârtosu face-lŭ. De iaste amu de o zi greu a te gri ji și rău, dară cumŭ amu de mai multe s ă nu fie cu greu ? Adevărŭ amu cu reale și boale și cu trude și chinure împlute-sŭ aceale zile. Așijderea amu de te și grijești, ome, și să și socotești, nemică nu veri face, deaca nu va vrea Dumnezeu. Că amu în deșertu te muncești și te sfărâmi pre tine mai multŭ, întru neputințe și în necuviințe răsipindu-ți viața ta !” (CCÎ, 220, 29-37; 221, 1-7). Înlănțuirea secvențelor21 are ca rezultat o gradare persuasivă. În contextul amintit, gradul cel mai înalt de accentuare este reflectat în discurs prin mărcile stilulului direct (persoana a doua a pronumelor și verbelor, vocativul). Totodată, mărcile respective ilustrează nu doar natura orală și participat ivă a cuvîntului de învățătură, ci ș i autoritatea cu care transmițătorul este învestit ș i pe care el o pune în acțiune discursivă. Pentru a asigura eficiența momentului performativ, discursul religios include mai multe categorii de elemente de redundanță, unele mai importante decât altele. De pildă, dacă reluarea ideii că trupul nu se întreține doar cu hrană materială fixează tema discursivă, îi consolidează eficiența retorică și îi amplifică puterea de semnificare, dacă recursul la construcții precum „te muncești și sfărâmi” sau „întru neputințe și în necuviințe”, pot fi interpretate ca procedee de insistență și de amplificare menite să accentueze forța de propagare a cuvîntului evanghelic și validitatea învățăturilor predicatorului („nemică nu veri face, deaca nu va vrea Dumnezeu”), dublete și perechi22 precum „trude și chinure” și „reale și boale” apar ca suprareliefări, nefiind foarte limpede dacă ele reclamă necesitatea realizării de distincții conceptuale, dacă sensurile constituenților pretind noi configurări ale sferelor noționale sau dacă, pur ș i simplu, ele trădează neputințe, ambiguități sau forțări ale uzului. 8. O altă consecință notabilă a desfășurării discursului religios creștin sub imperiul autorității Scripturii ș i al tradiției pe care transmițătorul, în calitate de predicator sau de exeget, și-o asumă ș i o împlinește conform unor forme, cadre și uzanțe preexistente actului său de comunicare este raportul între constrângerile și libertățile de limbaj pe care vorbitorul le poate valorifica. Altfel spus, relația dintre limitele și posibilitățile de limbaj guvernează competența și performanța comunicativă a transmițătorului precum și efectele actului său de comunicare asupra unor categorii de receptori. Mai importante decât libertățile par a fi constrângerile. Sub presiunea structurilor și tiparelor de limbaj durab il și sistematic utilizate - fie că este vorba despre textul sacru, fie că este vorba despre corpusurile textuale și discursive pe care Scriptura le întreține - actul discursiv se desfășoară ca act comunicativ secund, fidel cel mai adesea formelor și conținuturilor care l-au generat. Fidelitatea se poate manifesta pînă într-acolo încît personalitatea agentului discursiv se conformează pînă la a reproduce litera și spiritul modelelor autorizate. Asemenea marilor creatori de artă, marii retori 21 Secvența constata tivă este, în acest caz, o reluare a textului evanghelic ș i îndeplinește funcția de a puncta importanța temei: [(Evanghelie) Cine de voi grijindŭ, putèa-va adauge crescutulŭ său de un cotŭ ? // (Tâlcu) Că arată amu Hristosŭ, că tr upulŭ ce creaște, nu de-n hrană creaște, ce cu tocmeala lui și dulcea ța-i.]. Secvența interpretativă (comentariul) consolidează aspectul tematic problematizat: [Nici poate cineva să-șŭ adaugă crescutulŭ trupului, nici de hrană să-lŭ grijască, ce numai Dumnezeu întru ei să ne se pare să lucreaze toate; și cumŭ va, așa să săvârșaște. Că cui câtu i-e datŭ parte dela Dumnezeu, nimea nu o poate să adaugă sau să scază.]. Secvența evaluativă (aprecierea) favorizează trecerea dinspre text către nevoile spirituale ale auditoriului: [Că nu mâncarea multă creaște trupulŭ, ce și neputinciosŭ mai vârtosu face-lŭ. De iaste amu de o zi greu a te griji și rău, dară cumŭ amu de mai multe să nu fie cu greu ? Adevărŭ amu cu reale și boale și cu trude și chinure împlute-sŭ aceale zile.]. Secvența performativă (îndemnul) insistă asupra punerii în practică a cuvîntului evanghelic: [Așijderea amu de te și grijești, ome, ș i s ă ș i socotești, nemică nu veri face, deaca nu va vrea Dumnezeu. Că amu în deșertu te muncești ș i te sfărâmi pre tine mai multŭ, întru neputințe și în necuviințe răsipindu-ți viața ta !”]. 22 Aceste realiz ări mai sînt numite ș i formule gemene sau dublete cu și. Î ntrebuințate cu chibzuință, ele pot îmbună tăți randamentul expresiv al unor figuri precum hendiada, oximoronul, tautologia ș.a. creștini nu se desprind de spiritualitatea în sînul căreia își desfășoară activitatea, ci o împlinesc și o îmbogățesc. 9. Fiecare din operațiile retorice23 care probează natura intertextuală a discursului religios creștin și calitatea acestuia de act secund în raport cu prototipul reprezentat de textul sacru permite evaluarea gradului de fidelitate a demersului comunicativ religios care are ca reper Scriptura. Spre exemplu, Biblia cuprinde un inventar abundent de figuri retorice întemeiate pe operația de adăugare (aditio)24. Inventarul indică bogăția de procedee pe care Scriptura le cuprinde și la care un transmițător, fie acesta traducător, exeget religios sau predicator, poate recurge prin imitație, adică prin reproducerea tiparelor de limbaj ale textului sacru, prin inovație, adică prin conștientizarea, asumarea și exploatarea mecanismelor comunicative datorită cărora figurile dezvo ltă efecte în planul receptării, sau prin amîndouă. Dacă polul reprezentat de imitație oglindește abilitatea individului de a reda, într-un act secund de comunicare, formele și conținuturile textului canonic, polul reprezentat de inovație reflectă competența sa, concretizată în distanța de formulare luată față de canon. Ca precursor al inovației, imitația asigură un grad înalt de fidelitate față de model(e), în ciuda riscului de a pune în circulație o comunicare în care redundanța ajunge, în unele situații, s ă oblitereze mizele retorice ale comunicării. De altfel, redundanța se manifestă atît de intim și de cuprinzător în faptele de limbaj încît realizările diverse și complexe ale fenomenului la toate nivelele de limbă pot dezvolta, din punct de vedere retoric, multiple consecințe pozitive ș i negative. Efectele pozitive pot fi remarcate dacă, de exemplu, cineva recurge cu pricepere la procedee de amplificare pentru a întări o idee sau un argument, pentru a accentua semnificația unor constituenți ai enunțului, pentru a sublinia detalii în chip convingător etc. O figură de insistență cantitativă25 precum polisindetonul este un procedeu de amplificare prin care se multiplică elementele alcătuitoare ale frazei, insistîndu-se asupra fiecăruia26 dintre ele, pentru a le conferi caracter distinctiv și forță de sugestie. Unele din ilustrările cuprinse în secțiunea 1. cît și exemple d27 in alte texte de dinainte de mijlocul veacului al XVIII-lea, precum Letopisețul lui Neculce , 23 Este vorba despre adăugare, suprimare, substituire ș i permutare. Pentru detalii, a se vedea, Quintilian, Arta oratorică, Editura Minerva, București, 1974, vol. I, I.5, 6, p. 51; I.5, 38-41, p. 61-62. 24 Conform tipologiei adoptate de Bullinger, există , pe de o parte, figurile care afectează forma unităților lingvistice și, pe de a ltă parte, figurile care presupun o modificare de conținut. În categoria figurilor care afectează forma sînt incluse: 1) repetiția de litere ș i de silabe, cu subtipurile: a) repetiție care afectează aceleași litere: alitera ția, homeoteleutonul, homeoptotonul, asonanța; b) repetiție care afectează litere diferite: acrostihul; 2) repetiția aceluiași cuvînt, cu subtipurile: a) repetiție cu același sens: epizeuxa, anafora, epanalepsa, polisindetonul, paradiastola, epistrofa, epanadiploza, anadiploza, climaxul, poliptota etc. b) repetiție, dar cu sens diferit: antanaclaza, ploca, silepsa; 3) repetiția unor cuvinte diferite, cu subtipurile: a) în aceeași ordine sintactic ă ș i cu acelaș i sens: simploca; b) în a ltă ordine sintactic ă, dar cu acela și sens: epanoda, antimetabola; c) cu sonoritate asemănă toare, dar cu sensuri diferite: parigmenonul, paronomaza, parecheza; d) cu sonoritate diferită , dar cu sens asemă nă tor: sinonimia, repetiția negativă; 4) Repetiția de propoziții ș i fraze: cicloidele, refrenul, repetiția combinată, epibola, sinanteza; 5) Repetiția subiectului: paralelismul, corespondența; În categoria figurilor care afecteaz ă înțelesul sînt cuprinse: 1) figurile de reluare: prozapodoza, epidiegeza, epexegeza, epimona, hermeneia, batologia; 2) figurile de amplificare: pleonasmul, perifraza, hiperbola, anabaza, catabaza, distribuția, enumera ția, rezumarea, expansiunea, epitetul, combinația, defini ția; 3) figurile de descriere: hipotipoza, prosopografia, portretul, caracterizarea, etopeea, patopeea, mimesisul, topografia, cronografia, peristasul, protimisisul; 4) figurile de concluzie: judecata, epitaza, exclama ția, justificarea, calificarea, exemplul, rezumarea concluz ivă; 5) figurile de intercalare: paranteza, continuarea, parembola, hipotimia, anereza etc.; 6) figurile de ra ționament: paradiegeza, suspansul, paralipsa, circumduc ția, insinuarea, afirma ția, asteismul. 25 Dragomirescu, Gh. N., Dicționarul figurilor de stil, Editura Științifică , Bucure ști, 1995, p. 240. 26 Fontanier, Pierre, Figurile limbajului, Editura Univers, Bucure ști, 1977, p. 310. 27 Neculce, Ion, Letopisețul Ță rii Moldovei, Editura Litera Internațional, Chișinău-București, 2001, p. 346. demonstrează atît stabilitatea și prestigiul structurilor expresiv-persuasive ale textelor religioase cît și capacitatea vechilor cărturari familiarizați cu modelele retorice ale Scripturii și ale vechilor tipărituri religioase de a folosi un asemenea tipar retoric ca vas în care toarnă conținuturile limbii populare, resursele comunicării verbale orale întîlnindu-se astfel cu formele modelelor culte ale scrisului religios: „Care mai pe urmă viț vidè la ce au vinit cinstea lui Meneh pe boieri. C ă vinul cel ungurescu dulce s-au făcut venin amar, și rîsul plînsu, ș i voia ce bună groază ș i frică, și oh, oh, oh!, și bogăția sărăcie și lipsă și blăstăm și osindă vecinică, neuitată și neînchegată”. Discursul cronicăresc mai evidențiază și faptul că relația între imitație și inovație este de factură dinamică. Deși rămîne fidel modelului retoric cult, cronicarul inovează în planul selecției resurselor de limbaj pe care le fructifică pentru a se exprima, fapt ce întărește afirmația lui Quintilian, potrivit căruia „arta constă în mare parte în imitare”28. Efectele negative ale redundanței pot fi observate dacă se iau în considerare ceea ce retoricienii consideră a fi defecte stilistice ale comunicării verbale. Lipsa de naturalețe în exprimare, ambiguitatea, prolixitatea, inadecvarea și alte categorii de slăbiciuni textuale și discursive pot fi considerate manifestări ale unor dezechilibre comunicative, în condițiile în care ele semnalează denaturarea raportului de inversă proporționalitate dintre cantitatea de informație transmisă și gradul de redundanță comunicativă. Exemplele analizate în secțiunea 3. oglindesc cîteva din consecințele dezechilibrului între cantitatea de informație și gradul de redundanță, în condițiile în care nici individul (traducător, exeget, predicator), nici stadiul cultural al limbii pe care el o întrebuințează nu au dobîndit încă o capacitate superioară de discriminare. Tipice pentru efortul de a re-produce cît mai bine cu pu tință forme și conținuturi considerate canonice, în ciuda riscului ca excesul de redundanță să fie mai pregnant decît eventualele delimitări conceptuale și disocieri semantice, rămîn perechi gemene precum „muncă și chin”, „groază și frică”, „bucurie și veselie”, pe care vechiul scris românesc le conservă cu statornicie, în ciuda ambiguității sau caracterului superfluu al unor astfel de alăturări semantice. Astfel de exemple nu fac decît să întărească ideea că presiunile ș i constrîngerile modelelor urmate sînt mai puternice decît libertățile de limbaj. La Coresi, de pildă, binomul „muncă și chin” este recurent și redundant (cf. supra 3.1.). La origine, el pare a corespunde unei intenții retorice, insistența prin amplificare, după cum se observă într-un enunț de tipul „Să auzimŭ Domnulŭ Dumnezeulŭ nostru, cumŭ de munca lui grăiaște cătr ă ai săi ucenini ș i apostolilorŭ, de chinŭ ș i de muncă ce vrea s ă ia el ŭ pentru toată lumea;” (CCÎ, 88, 13- 15). Relația de echipolență semantică între chin și muncă rezultă și din contexte precum „și să ne- ară munci în toate chinurele cealea realele, pentru dumnezeiasca credință, iară noi de acealea să nu ne întristămŭ, ce mai vârtosŭ s ă ne bucurămŭ” (CCÎ, 120, 17-19). Ca figură retorică, sinonimia este un procedeu de intensificare emfatică prin amplificare. Reliefarea prin reluarea conținutului semantic poate avea calitatea de a atrage atenția și de a impresiona, însă gradul maxim de redundanță pe care această figură îl dezvoltă face ca ea să fie, de obicei, imbricată în structuri sintactice mai ample și în figuri retorice mai complexe (anafora, polisindetonul, asindetonul etc.), menite să echilibreze raportul cu volumul de informație transmisă. Totuși textul coresian (CCÎ) abundă și în alte figuri cu grad maxim de redundanță semantică, menite să dezvolte emfaza de înțeles, precum poliptotonul: „Că iaste rău cine se va munci acicea, ce va fi acolo rău cine se va munci într'aceaia muncă a veacului” (CCÎ, 149, 29-310, „ce întru ea soco ti să se muncească, și cu a lui munc ă să omorască moartea, ș i morții s ă învie cu învierea lui ceaia den moarte” (CCÎ, 184, 5- 7), „ce chinŭ au a se chinui oamenii carei vorŭ fi suptŭ ei !?” (CCÎ, 218, 6-7), ceea ce permite validarea observației că limba și individul nu se ridicaseră încă la suplețea retorică a modelelor întîlnite în textul sacru ș i în alte surse culte. Mai interesant este c ă slăbiciunile discursive ale înaintașilor pot conferi forță retorică ș i vervă stilistică limbii urmașilor, fapt ce arată că preeminența modelelor este decisivă în articularea unor pattern-uri textuale și discursive ulterioare. Peste timp, retorica redundant-imitativă a Cuvintelor coresiene in tră în rezonanță cu fraza de cadență bisericească a lui Grigore Ureche29 („cu gréle munci i-au muncitu, mai apoi le-au tăiat și capetile”) și cu ornamentul baroc al traducerilor de aur 28 Quintilian, op. cit, vol. III, p. 191. 29 Ureche, Grigore, Letopisețu l Ță rii Moldovei, Editura Litera, Chișină u, 1998, p. 107. din veacul al XVII-lea30 („Așijderea iar ne aduce aminte și ne spune Scriptura și de înfricoșatul și adâncul iad și de muncile céle cumplite și de tartarul cel réce și gheena focului cea nestinsă și de întunérecul cel osebit și viermii cei neadormiți și scrâșnirea dinților și de alte munci multe, réle, cumplite ș i amară.”). În sfîrșit, procesul de aculturație prin care textul și discursul religios devin bunuri ale unei comunități determină transmutații lingvistice și retorice care, în esență, se constituie în mărturii ale importanței capitale pe care modelele de limbă și de stil le au în edificarea normei literare. Exemplele invocate și analizate în secțiunea 2. oferă o imagine, fie și parțială, a prefacerilor de expresie și de conținut prin care iau naștere, în trecerea de la o civilizație la alta ș i de la un idiom la altul, forme și sensuri în jurul cărora se articulează, mai apoi, o conștiință culturală și o limb ă de cultură. Exemple elocvente de transfer de autoritate și de efect discursiv dinspre scrierile religioase înspre scrierile cronicărești pot fi regăsite în Letopisețul lui Grigore Ureche, semn că limba cultă laică începuse a crește sub umbrarul proteguitor și măreț al scrierilor religioase. Astfel, portretul sumbru al lui Aron-vodă poartă pecetea inconfundabilă a echipolențelor biblice („Pe boieri pentru avuție îi omora, jupânésile le siliia ș i domnind, nu alta, ci ciudese și minuni făcea.”31), atmosfera în care se lasă învăluite întîmplările amintește adesea de patopeea sacră („Și multă bucurie și veselie era tuturora, că toți îl iubiia ca pre un părinte al său și era bucuroși toți de venirea lui”32), iar interpolările sînt împodobite cu veșmintele predicii („Iani, de s-ar învăța cei mari de pre niște muște fără minte, cumu-ș țin domniia, cum este albina, că toate-și apără cășcioara și hrana lor cu acile și cu veninul său. Iară domnul lor, ce să chiiamă matca, pre ninimea nu vatămă, ci toate de învățătura ei ascu ltă. Mai bine ar fi pentru blândéțe să-l asculte și să-l iubească și cu dragoste să-l slujască, decât de frică și de groază să i se pléce.”33). Asemenea ilustrări și multe altele arată că sevele lingvistice și retorice ale textului și discursului religios hrănesc energiile creatoare ale limbii de cultură. Bibliografie selectivă Antim Ivireanul, Opere, ediție de Gabriel Ștrempel, Editura Minerva, București, 1972. Bullinger, E.W., Figures of Speech in the Bible: Explained and Illustrated, Lodon, Messrs. Eyre & Spottiswoode, New York, Messrs. E. & J. B. Young & Co., 1898. Dowden, Ken, „Rhetoric and Religion”, în Worthington, Ian (ed.), A Companion to Greek Rhetoric, Blackwell Publishing, 2007, p. 320-333. Dragomirescu, Gh. N., Dicționarul figurilor de stil, Editura Științifică, București, 1995. Fontanier, Pierre, Figurile limbajului, Editura Univers, București, 1977. MacNamara, Thomas, Sacred Rhetoric, Or, The Art of Rhetoric As Applied to the Preaching of the Word of God, Benziger Brothers, New York, Cincinnati and St. Louis, 1882, p. 64. Meyer, Michel, Principia Rhetorica. Teoria generală a argumentării, ediție românească de Aurelia Stoica ș i Constantin Sălăvăstru, Editura Universității „Alexandru Ioan Cuza”, Iași, 2010. Murphy, James J., Rhetoric in the Middle Ages. A History of the Rhetorical Theory from Saint Augustine to the Rennaisance, Arizona Center for Medieval and Renaissance Studies, Tempe Arizona, 2001 [1974], p. 273. Neculce, Ion, Letopisețul Țării Moldovei, Editura Litera Internațional, Chișinău-București, 2010. Quintilian, Arta oratorică, Editura Minerva, București, 1974. Sălăvăstru, Constantin, Mic tratat de oratorie, Editura Universității „Alexandru Ioan Cuza”, Iași, 2010. Ureche, Grigore, Letopisețul Ță rii Moldovei, Editura Litera, Chișinău, 1998. 30 Avem în vedere traducerea textului Învățăturile lui Neagoe Basarab către fiul său Teodosie. Am citat din ediția publicată de Editura Litera Internațional, Chișinău, București, 2001, p. 166. 31 Ureche, op. cit., p. 165. 32 Ureche, op. cit., p. 106. 33 Ureche, op. cit., p. 137.